
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 7 


12 Ιανουάριου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονιστικό Πλαίσιο Λειτουργίας του Ειδικού Προ¬ 
γράμματος Τοπικής Αυτοδιοίκησης (Ε.Π.Τ.Α.) . 1 

Μερική τροποποίηση της εγκατάστασης και διαδρο¬ 
μής του Αγωγού Φυσικού Αερίου στο Νομαρχιακό 
Διαμέρισμα Ξάνθης (Κλάδος Κομοτηνής) στη πε¬ 
ριοχή του Δημοτικού Διαμερίσματος (πρώην Κοι¬ 
νότητας) Τοξοτών του Δήμου Τοπείρου από τη θέ¬ 
ση ΚΔ49ΖΑ έως ΚΔ49ΗΒ. 2 

Τροποποίηση της Δ. 15/Α/Φ. 19/11136/1996 (ΦΕΚ 557/ 
Β'/10.7.1996) Υπουργικής Απόφασης «συμπλήρω¬ 
ση της Δ. 15/Α/Φ. 19/οικ. 2788/13.3.1996» (ΦΕΚ 174/ 
Β'/18.3.1996) Απόφασης «Μεταβίβαση στο Γενικό 
Γ ραμματέατου Υπουργείου Ανάπτυξηςτου δικαιώ¬ 
ματος υπογραφής "Με εντολή Υπουργού"». 3 


ΑΠΟΦΑΣΕΙ Σ 

Αριθ. 45329 (1) 

Κανονιστικό Πλαίσιο Λειτουργίας του Ειδικού Προγράμ¬ 
ματος Τοπικής Αυτοδιοίκησης (Ε.Π.Τ.Α.). 

Η ΥΠΟΥΡΓΟΣ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

• Τις διατάξεις: 

1) Του άρθρου 2 παρ. 2 του Ν. 2503/97. 

2) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (Α. 137) όπως προστέθηκε με το άρ¬ 
θρο 27του Ν.2081/92 (Α.154) και αντικαταστάθηκε με την 
παρ. 2ατου άρθρου 1 του Ν. 2469/97 (Α. 38). 

• Τις διατάξεις του άρθρου 13 παρ. 9 του Ν. 2539/1997 
όπως αυτές ισχύουν με μεταγενέστερες τροποποιήσεις. 

• Την υφιστάμενη ανάγκη καθορισμού του αναλυτικού 
περιεχομένου του ΕΠΤΑ, της διαδικασίας καταγραφής 
των αναγκών και των προτάσεων των δήμων και κοινοτή¬ 
των καθώς και της διαδικασίας ένταξης έργων στο ΕΠΤΑ 
και πραγματοποίησης των έργων αυτών. 


• Την με αριθμό πρωτ. 6811/6.3.1998 Κοινή Απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης, Εθνικής Οικονομίας και Οικονομικών, 
Ανάπτυξης, Περιβάλλοντος, Χωροταξίας και Δημοσίων 
Έργων, Εθνικής Παιδείας και Θρησκευμάτων, Γεωργίας, 
Εργασίας και Κοινωνικών Ασφαλίσεων, Υγείας και Πρό¬ 
νοιας, Πολιτισμού, Μακεδονίας- Θράκης και Αιγαίου, με 
την οποία συγκροτείται η προβλεπόμενη στην παράγρα¬ 
φο 6 του άρθρου 13 του Ν.2539/1997 Επιτροπή, όπως 
αυτή τροποποιήθηκε με τις με αριθμ. πρωτ. 319/5.1.1999 
και 15303/30.4.1999 κοινές υπουργικές αποφάσεις. 

• Την αριθ. 49/10.5.1999 Εισήγηση της Επιτροπής της 
παραγράφου 6του άρθρου 13 του Ν. 2539/1997. 

• Την αριθ. 410/12.3.1999 Εισήγηση της Κεντρικής 
Ένωσης Δήμων και Κοινοτήτων Ελλάδας (ΚΕΔΚΕ). 

• Την αριθ. 19797/5.6.1998 Απόφαση του Υπουργού 
Εσωτερικών, Δημόσιας Διοίκησης και Αποκέντρωσης. 

• Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Άρθρο 1 

Σκοπός του ΕΠΤΑ 

Το ΕΠΤΑ καταρτίζεται από την Επιτροπή της παραγρά¬ 
φου 6του άρθρου 13του Ν. 2539/1997 με στόχο: 

• τον συντονισμό του συνόλου των επιμέρους πολιτι¬ 
κών που εφαρμόζονται για την πρωτοβάθμια τοπική αυ¬ 
τοδιοίκηση, συμπεριλαμβανομένων και των Κοινοτικών 
πολιτικών, με κατεύθυνση την ενίσχυση του αναπτυξια¬ 
κού ρόλου των ΟΤΑ 

• την ορθολογική αξιοποίηση των χρηματοδοτήσεων 
που κατευθύνονται στους πρωτοβάθμιους ΟΤΑ έτσι ώστε 
να βελτιώνεται η αποδοτικότητά τους 

• την ενίσχυση της αποτελεσματικότητας των ΟΤΑ. 

Άρθρο 2 

Περιεχόμενο του ΕΠΤΑ 

Το περιεχόμενο του Ειδικού Προγράμματος Τοπικής 
Αυτοδιοίκησης (ΕΠΤΑ), που προσδιορίζεται με την παρά¬ 
γραφο 3 του άρθρου 13 του Ν. 2539/1997 περιλαμβάνει 

αναλυτικότερα τα ακόλουθα ΜΕΤΡΑ ανά ΥΠΟΠΡΟΓΡΑΜ¬ 
ΜΑ: 


Υποπρόγραμμα 1 : 

Αναγκαίες λειτουργικές δαπάνες 

Μέτρο 1.1. 

Αμοιβές προσωπικού 

Μέτρο 1.2. 

Μισθώσεις ακινήτων 

Μέτρο 1.3 

Ειδικές, έκτακτες και επείγουσες 
λειτουργικές δαπάνες 

Μέτρο 1.4. 

Εφαρμογή πολιτικών συνολικής 
υποστήριξης λειτουργίας των 
πρωτοβάθμιων Ο.Τ.Α. 

Υποπρόγραμμα 2: 

Οργάνωση των ΟΤΑ 

Μέτρο 2.1. 

Μελέτες οργάνωσης των ΟΤΑ 

Μέτρο 2.2. 

Μηχανοργάνωση ΟΤΑ 

Μέτρο 2.3. 

Προγράμματα ενημέρωσης 
- κατάρτισης 

Μέτρο 2.4. 

Εφαρμογή πολιτικών συνολικής 
υποστήριξης οργάνωσης των 
πρωτοβάθμιων Ο.Τ.Α. 

Υποπρόγραμμα 3: 

Βελτίωση βασικών τεχνικών και 
παραγωγικών υποδομών 
Περιβάλλοντος 

Μέτρο 3.1. 

Μελέτες 

Μέτρο 3.2. 

Συγκοινωνιακά έργα - 
Μεταφορές 

Μέτρο 3.3. 

Ύδρευση 

Μέτρο 3.4. 

Αποχέτευση - Επεξεργασία 
λυμάτων 

Μέτρο 3.5. 

Διαχείριση απορριμμάτων 

Μέτρο 3.6. 

Οικισμοί 

Μέτρο 3.7. 

Εγγειοβελτιωτικά - 
αντιπλημμυρικά έργα 

Μέτρο 3.8. 

Υποδομές οικονομικών 
δραστηριοτήτων 

Μέτρο 3.9 

Αντιμετώπιση εκτάκτων και 
επειγουσών αναγκών 

Υποπρόγραμμα 4: 

Κοινωνικές Υποδομές και 

Δραστηριότητες 

Μέτρο 4.1. 

Διοικητική Υποδομή 

Μέτρο 4.2. 

Υγεία - Πρόνοια 

Μέτρο 4.3. 

Αθλητισμός 

Μέτρο 4.4. 

Πολιτισμός 

Μέτρο 4.5. 

Εκπαίδευση 

Μέτρο 4.6. 

Προγράμματα Νέας Γενιάς 

Μέτρο 4.7. 

Τεχνικός και Μηχανολογικός 
εξοπλισμός των ΟΤΑ 

Υποπρόγραμμα 5: 

Παρεμβάσεις στους ΟΤΑ Αττικής 

(πλήντων συνενωθέντων) και του 
πολεοδομικού συγκροτήματος 
Θεσσαλονίκης 


Μέτρο 5.1. 

Εφαρμογή πολιτικών συνολικής 
υποστήριξης λειτουργίας των 
πρωτοβάθμιων Ο.Τ.Α. 

Μέτρο 5.2. 

Εφαρμογή πολιτικών συνολικής 
υποστήριξης οργάνωσης των 
πρωτοβάθμιων Ο.Τ.Α. 

Μέτρο 5.3. 

Μελέτες οργάνωσης των ΟΤΑ 

Μέτρο 5.4. 

Μηχανοργάνωση ΟΤΑ 

Μέτρο 5.5. 

Προγράμματα ενημέρωσης - 
κατάρτισης 

Μέτρο 5.6. 

Μελέτες προσανατολισμού 

Μέτρο 5.7. 

Συγκοινωνιακά έργα - 
Μεταφορές 

Μέτρο 5.8. 

Ύδρευση 

Μέτρο 5.9. 

Αποχέτευση - Επεξεργασία 
λυμάτων 

Μέτρο 5.10. 

Διαχείριση απορριμμάτων 

Μέτρο 5.11. 

Οικισμοί 

Μέτρο 5.12. 

Εγγειοβελτιωτικά - 
Αντιπλημμυρικά έργα 

Μέτρο 5.13. 

Υποδομές οικονομικών 
δραστηριοτήτων 

Μέτρο 5.14. 

Διοικητική υποδομή 

Μέτρο 5.15. 

Υγεία - Πρόνοια 

Μέτρο 5.16. 

Αθλητισμός 

Μέτρο 5.17. 

Πολιτισμός 

Μέτρο 5.18. 

Εκπαίδευση 

Μέτρο 5.19. 

Προγράμματα Νέας Γενιάς 

Μέτρο 5.20. 

Τεχνικός και Μηχανολογικός 
Εξοπλισμός 

Μέτρο 5.21. 

Αντιμετώπιση εκτάκτων και 
επειγουσών αναγκών 

Υποπρόγραμμα 6: 

Τεχνική Στήριξη 

Μέτρο 6.1. 

Αμοιβές συμβούλων και 
προσωπικού 

Μέτρο 6.2. 

Μελέτες στήριξης του 
προγράμματος 

Μέτρο 6.3. 

Λειτουργικές δαπάνες 
διοίκησης προγράμματος 

Μέτρο 6.4. 

Δημοσιοποίηση του 
προγράμματος 


Η αναλυτική περιγραφή του κάθε Μέτρου, με τις επιλέ¬ 
ξιμες δαπάνες, τους δικαιούχους, τις προτεραιότητες 
κ.λ.π. γίνεται στα «Τεχνικά Δελτία Μέτρων» που συνοδεύ¬ 
ουν τον κανονισμό. 

Άρθρο 3 

Σύστημα διοίκησης του ΕΠΤΑ 

Γιατην παρακολούθηση του ΕΠΤΑ δημιουργείταιτο πα¬ 
ρακάτω σύστημα διοίκησης: 

1) Σε εθνικό επίπεδο αρμόδια για τη κατάρτιση, την πα¬ 
ρακολούθηση, την υποστήριξη καιτη διοίκηση της εφαρ¬ 
μογής του Ε.Π.Τ.Α. είναι η Επιτροπή του άρθρου 13παρ. 
6 του Ν.2539/97 - στο εξής Επιτροπή Παρακολούθησης 
Ε.Π.Τ.Α. - που έχει συγκροτηθεί με την αριθμ. 6811/6.3.98 
Κοινή Υπουργική Απόφαση όπως αυτή τροποποιήθηκε με 
τις αριθμ. 319/5.1.99 και 15303/30.4.99 ΚΥΑ. 

Η Επιτροπή αποτελείται από εκπροσώπους των Υπουρ¬ 
γείων που χρηματοδοτούν δράσεις και ενέργειες των 
Ο.Τ.Α.. 

Ειδικότερα αρμοδιότητές της είναι: 

• η αποτύπωση των πολιτικών και προτεραιοτήτων του 
ΕΠΤΑ, 

• ο συντονισμός των διαφόρων δράσεων των Υπουρ¬ 
γείων που απευθύνονται στην Τ.Α., περιλαμβανομένων 
αυτών που χρηματοδοτούνται από εθνικούς και κοινοτι¬ 
κούς πόρους, 

• η έκδοση αποφάσεων προένταξης και ένταξης έρ¬ 
γων, δράσεων και ενεργειών στο ΕΠΤΑ με τις διαδικασίες 
που περιγράφονται στο άρθρο 4 της παρούσας απόφα¬ 
σης. 

• η εξέταση της πορείας υλοποίησης του προγράμμα¬ 
τος - φυσικής και χρηματοδοτικής - και η λήψη των ανα¬ 
γκαίων διορθωτικών μέτρων με σκοπό την υλοποίηση των 
στόχωντου ΕΠΤΑ. 

• ο καθορισμός των κριτηρίων ένταξης έργων, μελετών 
και ενεργειών στο Ε.Π.Τ.Α. σύμφωνα με το άρθρο 5 της 
παρούσης απόφασης. 

Το έργο της Επιτροπής Παρακολούθησης του ΕΠΤΑ υ¬ 
ποστηρίζεται από την Ομάδα Διοίκησης Έργου (Ο.Δ.Ε.), 
όπως αυτή συγκροτείται με την αριθμ. 727/1998 απόφα¬ 
ση ή με κάθε μεταγενέστερη απόφαση του Υπουργού 
ΕΣ.Δ.Δ.Α. 

Έργο της Ο.Δ.Ε. αναφορικά με το Ε.Π.Τ.Α. είναι: 

• ο συντονισμός και η παρακολούθηση των προπαρα¬ 
σκευαστικών ενεργειών που απαιτούνται για την υλοποί¬ 
ηση του προγράμματος, 

• η παρακολούθηση της κατάρτισης και υλοποίησης 
του Ε.Π.Τ.Α., 

• η εισήγηση στην Επιτροπή Παρακολούθησης του Ε¬ 
ΠΤΑ για την προένταξη και ένταξη έργων στο Ε.Π.Τ.Α., με 
βάση την πρόταση της Περιφερειακής Επιτροπής Παρα¬ 
κολούθησης και το πρακτικό αξιολόγησής της. 

• η σύνθεση και η υποβολή προτάσεων στην Επιτροπή 
Παρακολούθησης του ΕΠΤΑ. 

• η διατύπωση στις Περιφερειακές Επιτροπές Παρακο¬ 
λούθησης των πολιτικών και των προτεραιοτήτων του 
Ε.Π.Τ.Α. καθώς και των κριτηρίων ένταξης έργων στο 
Πρόγραμμα όπως καθορίζονται απάτην Επιτροπή Παρα¬ 
κολούθησης του Ε.Π.Τ.Α. 

Η Ο.Δ.Ε. συνεπικουρείται από μία Γραμματεία, που ορί¬ 
ζεται στα πλαίσια της Διεύθυνσης Αναπτυξιακών Προ¬ 
γραμμάτων και Διεθνών Οργανισμών, της οποίας την ευ¬ 
θύνη λειτουργίας της έχει ο διευθυντής. 

Έργο της Γραμματείας είναι: 

• η συλλογή και ο έλεγχος των στοιχείωντων έργων, με¬ 


λετών και ενεργειών του ΕΠΤΑ από τις Περιφερειακές 
Επιτροπές Παρακολούθησης ΕΠΤΑ, η μηχανογραφική 
τους καταχώρηση και η επεξεργασία τους με σκοπό τη 
συνολική παρακολούθηση της πορείας υλοποίησης του 
προγράμματος, 

• η σύνταξη εκθέσεων παρακολούθησης του προγράμ¬ 
ματος και η υποβολή τους στην ΟΔΈ. 

• η προετοιμασία των συνεδριάσεωντης Ο.Δ.Ε. και των 
Επιτροπών Παρακολούθησης του ΕΠΤΑ. 

Γ ια την επίτευξη του έργου της, η Γ ραμματεία συνερ¬ 
γάζεται μετις αρμόδιες Διευθύνσεις του ΥΠ.ΕΣ.Δ.Δ.Α. και 
των άλλων Υπουργείων. 

2) Σε περιφερειακό επίπεδο αρμόδια για την παρακο¬ 
λούθηση του ΕΠΤΑ είναι η Περιφερειακή Επιτροπή Πα¬ 
ρακολούθησης του ΕΠΤΑ, η οποία συγκροτείται με από¬ 
φαση του Γ ενικού Γ ραμματέα της κάθε Περιφέρειας. 

Πρόεδρος της Επιτροπής είναι ο Γενικός Γραμματέας 
της Περιφέρειας ή εκπρόσωπός του και μέλη της, κατ’ ε- 
λάχιστον , οι πρόεδροι των ΤΕΔΚ, οι Διευθυντές: Σχεδια- 
σμού & Ανάπτυξης, Τοπικής Αυτοδιοίκησης, Περιφερεια¬ 
κού Ταμείου Ανάπτυξης, ο συντονιστής της Γ ραμματείας 
που ορίζεται στην συνέχεια της παρούσας παραγράφου 
και εκπρόσωπος του ΥΠΕΣΔΔΑ. Ειδικά στις Περιφερεια¬ 
κές Επιτροπές Παρακολούθησης του Ε.Π.Τ.Α. των Περι¬ 
φερειών Ανατολικής Μακεδονίας - Θράκης, Κεντρικής 
Μακεδονίας και Δυτικής Μακεδονίας θα συμμετέχει και 
εκπρόσωπος του Υπουργείου Μακεδονίας - Θράκης ενώ 
στις Περιφερειακές Επιτροπές Παρακολούθησης του 
Ε.Π.Τ.Α. των Περιφερειών Βορείου Αιγαίου και Νοτίου Αι¬ 
γαίου θα συμμετέχει και εκπρόσωπος του Υπουργείου Αι¬ 
γαίου . 

Αρμοδιότητες της επιτροπής είναι: 

• η ειδίκευση των πολιτικών και των προτεραιοτήτων 
του ΕΠΤΑ στο πλαίσιο του αναπτυξιακού σχεδιασμούτης 
Περιφέρειας, 

• η αξιολόγηση και η ιεράρχιση των προτεινομένων έρ¬ 
γων από τις Τεχνικές Επιτροπές Νομών ώστε να εξασφα¬ 
λίζεται η συμβατότητάτους με τους στόχους και τις προ¬ 
τεραιότητες του ΕΠΤΑ, 

• η έκδοση απόφασης προένταξης έργων, μελετών και 
ενεργειών στο ΕΠΤΑ και η υποβολή της στην Επιτροπή 
Παρακολούθησης του ΕΠΤΑ, συνοδευόμενη από πρακτι¬ 
κό αξιολόγησης. 

• η έκδοση απόφασης οριστικής ένταξης έργων, μελε¬ 
τών και ενεργειών στο Ε.Π.Τ.Α σύμφωνα με την διαδικα¬ 
σία της 2ης φάσης του άρθρου 4 της παρούσας απόφα¬ 
σης και η κοινοποίησή της στην Επιτροπή Παρακολούθη¬ 
σης του Ε.Π.Τ.Α. 

• η παρακολούθηση της πορείας υλοποίησης του προ¬ 
γράμματος στην Περιφέρεια, 

• η διατύπωση προτάσεων προς την Επιτροπή Παρα¬ 
κολούθησης του ΕΠΤΑ και η λήψη κάθε αναγκαίου μέ¬ 
τρου για την υλοποίηση του προγράμματος, 

• η συνεργασία μετις Επιτροπές Παρακολούθησης άλ¬ 
λων προγραμμάτων, στα οποία εντάσσονται έργα του Ε¬ 
ΠΤΑ, 

Η Περιφερειακή Επιτροπή Παρακολούθησης συνεπι- 
κουρείται από μία Γραμματεία η οποία συγκροτείται με 
απόφαση του Γ ενικού Γ ραμματέα της Περιφέρειας και 
αποτελείται κατ'ελάχιστο από τους συντονιστές των Επι¬ 
τροπών που ορίζονται στην επόμενη παράγραφο. Επίσης 
με απόφασή του ο Γ ενικός Γ ραμματέας ορίζει συντονιστή 
της Γραμματείας, ο οποίος έχει την ευθύνη λειτουργίας 
της. 

Έργο της Γ ραμματείας είναι: 

• η συλλογή και ο έλεγχος των στοιχείων των προτεινο- 
μένων έργων και ενεργειών του ΕΠΤΑ από τις Τεχνικές 
Επιτροπές Νομών, η μηχανογραφική τους καταχώρηση 
και η επεξεργασία τους με σκοπό την παρακολούθηση 
της πορείας υλοποίησης του προγράμματος της Περιφέ¬ 
ρειας, 

• η σύνταξη και η αποστολή των μηνιαίων δελτίων προ¬ 
όδου του προγράμματος στη Γ ραμματεία της Επιτροπής 
Παρακολούθησης του ΕΠΤΑ, 

• η προετοιμασία των συνεδριάσεων της Περιφερεια¬ 
κής Επιτροπής Παρακολούθησης του ΕΠΤΑ. 

3) Σε επίπεδο Νομού αρμόδια για την παρακολούθηση 
του ΕΠΤΑ είναι η Τεχνική Επιτροπή Νομού (Τ.Ε.Ν.), η 
οποία συγκροτείται με απόφαση του Γ ενικού Γ ραμματέα 
της Περιφέρειας. 

Η Τεχνική Επιτροπή Νομού αποτελείται από τους προϊ¬ 
σταμένους: ΤΥΔΚ και Διεύθυνσης Προγραμματισμού της 
Νομαρχιακής Αυτοδιοίκησης ή από υπαλλήλους των 
υπηρεσιών αυτών που ορίζει με απόφασή του ο Γενικός 
Γ ραμματέας της Περιφέρειας, καθώς και από έναν σύμ¬ 
βουλο ΤΕΔΚ. Επίσης με απόφασή του ο Γενικός Γ ραμμα¬ 
τέας ορίζει συντονιστή της Τεχνικής Επιτροπής Νομού 
(υπάλληλο της Περιφέρειας ), ο οποίος και έχει την ευ¬ 
θύνη λειτουργίας. 

Έργο της Τεχνικής Επιτροπής Νομού είναι: 

• η ενημέρωση των ΟΤΑ για τους στόχους και τις προ¬ 
τεραιότητες του ΕΠΤΑ, ώστε οι προτάσεις τους να εναρ¬ 
μονίζονται σ’ αυτά τα πλαίσια, 

• η υποβοήθηση για την σύνταξη τεχνικών δελτίων των 
προτεινομένων έργων, μελετών ή ενεργειών από τους 
ΟΤΑ, όπου αυτό απαιτείται, 

• η συγκέντρωση και η επεξεργασία των προτάσεων 
των Ο.Τ.Α. με βάση τους στόχους και τις προτεραιότητες 
του ΕΠΤΑ, 

• η σύνταξη της πρότασης του ΕΠΤΑ του νομού και η υ¬ 
ποβολή της στη Γ ραμματεία της Περιφερειακής Επιτρο¬ 
πής Παρακολούθησης του ΕΠΤΑ, για αξιολόγηση 

• η παρακολούθηση της πορείας υλοποίησης του προ¬ 
γράμματος σε επίπεδο νομού, 

• η εισήγηση προτάσεων προς την Περιφερειακή Επι¬ 
τροπή Παρακολούθησης του ΕΠΤΑ με σκοπό την απρό¬ 
σκοπτη υλοποίηση του προγράμματος, 

• η ενημέρωση των ΟΤΑ για τα προγράμματα που αφο¬ 
ρούν στη Τοπική Αυτοδιοίκηση και η υποβοήθησή τους, 
ώστε να αξιοποιούνται οι δυνατότητες ένταξης έργων, 
μελετών και ενεργειών σ’ αυτά. 

Για την υποστήριξη του έργου της Τεχνικής Επιτροπής 


Νομού συγκροτείται ολιγομελής Γ ραμματεία, η σύνθεση 
της οποίας θα οριστεί με απόφαση του Γ ενικού Γ ραμμα¬ 
τέα της Περιφέρειας. 

4) Για την ολοκληρωμένη και συστηματική παρακολού¬ 
θηση όλων των έργων του ΕΠΤΑ και σε κάθε επίπεδο πα¬ 
ρακολούθησης χρησιμοποιείται ένα ενιαίο μηχανογραφι¬ 
κό σύστημα παρακολούθησης, το οποίο είναι συμβατό με 
το σύστημα επιτελικής παρακολούθησης των έργων που 
σήμερα εφαρμόζεται από τους φορείς διαχείρισης και 
υλοποίησης προγραμμάτων. 

Άρθρο 4 

Διαδικασίες κατάρτισης του ΕΠΤΑ 

Ένταξη έργων, μελετών και ενεργειών στο ΕΠΤΑ 

Στο Ειδικό Πρόγραμμα Τοπικής Αυτοδιοίκησης εντάσ¬ 
σονται έργα, μελέτες και ενέργειες που υλοποιούνται 
είτε απευθείας από δήμους και κοινότητες είτε από 
άλλους φορείς και ανταποκρίνονται στο σκοπό και το 
περιεχόμενο του Ε.Π.Τ.Α , όπως ορίζονται στα άρθρα 1 
και 2 της παρούσας απόφασης. 

Τα έργα, οι μελέτες και οι ενέργειες της προηγούμενης 
παραγράφου εντάσσονται στο ΕΠΤΑ σε δύο φάσεις με τις 
ακόλουθες διαδικασίες: 

1η φάση: προένταξη έργων, μελετών και ενεργειών στο 
ΕΠΤΑ 

Οι Ο.Τ.Α., σε συνεργασία με τις Τεχνικές Επιτροπές Νο¬ 
μού, όπου αυτό είναι απαραίτητο, καταρτίζουν πρόταση 
για ένταξη έργων, μελετών ή ενεργειών στο ΕΠΤΑ με α¬ 
πόφαση του Δημοτικού ή Κοινοτικού Συμβουλίου. 

Η πρόταση μαζί με το τεχνικό δελτίο ανά έργο υποβάλ¬ 
λεται στην Τεχνική Επιτροπή Νομού (Τ.Ε.Ν.). 

Το τεχνικό δελτίο περιλαμβάνει τουλάχιστον τα ακό¬ 
λουθα στοιχεία: 

• το τίτλο του έργου, 

• σύντομη περιγραφή του έργου, 

• τα οικονομικά στοιχεία του έργου, 

• την πηγή χρηματοδότησης, εφόσον πρόκειται για συ¬ 
νεχιζόμενο έργο, 

• χρονοδιάγραμμα φάσεών του, 

• συνάφεια με άλλα υπό εκτέλεση ή σχεδιαζόμενα έρ¬ 
γα και 

• περιληπτική τεκμηρίωση της σκοπιμότητάς του με βά¬ 
ση τις προτεραιότητες του ΕΠΤΑ. 

• επιπτώσεις στην διαφύλαξη και την δημιουργία θέσε¬ 
ων εργασίας καθώς και στην διευκόλυνση της απασχόλη¬ 
σης. 

Η Τ.Ε.Ν. υποβοηθά τους Δήμους και τις Κοινότητες στη 
σύνταξη των τεχνικών δελτίων, όπου είναι αναγκαίο και 
μεριμνά για την έγκαιρη υποβολή των προτάσεων από 
τους Ο.Τ.Α. Συγκεντρώνει τις προτάσεις αυτές σε επίπε¬ 
δο νομού, τις επεξεργάζεται και τις υποβάλλει για αξιο¬ 
λόγηση στην Περιφερειακή Επιτροπή Παρακολούθησης 
του Ε.Π.Τ.Α. 

Η Περιφερειακή Επιτροπή Παρακολούθησης του ΕΠΤΑ 
αξιολογεί το σύνολο των προτάσεων που της υποβάλλο- 

νται από τις Τ.Ε.Ν. της Περιφέρειας, με βάση τις προτε¬ 
ραιότητες και τις κατευθύνσεις που θέτει υπόψη της η Ε¬ 
πιτροπή Παρακολούθησης του ΕΠΤΑ, καθώς και τα κριτή¬ 
ρια του άρθρου 5 της παρούσας και αποφασίζει την προ¬ 
σωρινή ένταξη έργων μελετών και ενεργειών στο ΕΠΤΑ. 

Η απόφαση η οποία συνοδεύεται από πρακτικό αξιολό¬ 
γησης, υποβάλλεται για έγκριση στην Επιτροπή Παρακο¬ 
λούθησης του Ε.Π.Τ.Α. Η Επιτροπή Παρακολούθησης 
του Ε.Π.Τ.Α. αξιολογεί, μετά από πρόταση της Ομάδας 
Διοίκησης Έργου, τις αποφάσεις των Περιφερειακών 
Επιτροπών Παρακολούθησης και τις εγκρίνει ή τις τρο¬ 
ποποιεί προκειμένου να καταρτίσει το Ε.Π.Τ.Α. για το 
σύνολο της χώρας. 

2η φάση: οριστική ένταξη έργων, μελετών και ενερ¬ 
γειών στο ΕΠΤΑ 

Έργα, μελέτες και ενέργειες που έχουν προενταχθεί 
στο ΕΠΤΑ, εντάσσονται οριστικά σ’ αυτό, με απόφαση της 
Περιφερειακής Επιτροπής Παρακολούθησης του ΕΠΤΑ 
κατά την ακόλουθη διαδικασία: 

ο φορέας υλοποίησης του έργου υποβάλλει αίτηση 
στην Περιφερειακή Επιτροπή Παρακολούθησης του 
ΕΠΤΑ, η οποία συνοδεύεται από το φάκελλο του έργου. 

Για την οριστική ένταξη έργου στο Ε.Π.Τ.Α. η Περιφε¬ 
ρειακή Επιτροπή Παρακολούθησης εξετάζει ιδίως : 

• την συμβατότητα του έργου με τις προτεραιότητες 
του Ε.Π.Τ.Α. όπως ορίζονται κάθε φορά από την Επιτρο¬ 
πή Παρακολούθησης 

• την ωριμότητα του έργου και 

• την ύπαρξη των αναγκαίων πόρων για την χρηματο¬ 
δότησή του. 

Εφόσον διαπιστωθεί η εκπλήρωση των παραπάνω 
προϋποθέσεων, η Περιφερειακή Επιτροπή Παρακολού¬ 
θησης αποφασίζει την οριστική ένταξη του έργου στο 
Ε.Π.Τ.Α. εξασφαλίζοντας ταυτόχρονα, σε συνεργασία με 
τον φορέα χρηματοδότησης του έργου, την ομαλή χρη¬ 
ματοδότησή του και μεριμνά για την εγγραφή των ανα¬ 
γκαίων πόρων στην αντίστοιχη ΣΑΕΠ σύμφωνα με τα ορι¬ 
ζόμενα στο άρθρο 6 της παρούσης. 

Η απόφαση αυτή της Περιφερειακής Επιτροπής Παρα¬ 
κολούθησης κοινοποιείται άμεσα στην Επιτροπή Παρα¬ 
κολούθησης του Ε.Π.Τ.Α. 

Ειδικά για το Υποπρόγραμμα 6, καθώς και για τα μέτρα 
1.4, 2.4, 3.9, 5.1,5.2, 5.21 η Επιτροπή Παρακολούθησης 
του Ε.Π.Τ.Α. αποφασίζει για την ένταξη μελετών και 
ενεργειών στο Ε.Π.Τ.Α. κατόπιν πρότασης της Υπουργού 
Εσωτερικών, Δημόσιας Διοίκησης και Αποκέντρωσης. 

Οι διαδικασίες του παρόντος άρθρου ισχύουν και για 
τις περιπτώσεις τροποποίησης του Προγράμματος (π.χ. 
τροποποίηση προϋπολογισμού και τίτλων έργων, απέ- 
νταξη έργων, ένταξη νέων έργων κ.λπ.). 

Άρθρο 5 

Κριτήρια ένταξης. 

Τα κριτήρια για την ένταξη έργων, μελετών ή ενεργειών 
στο ΕΠΤΑ καθορίζονται από την Επιτροπή Παρακολού¬ 
θησης του ΕΠΤΑ, με απόφασή της. 


Τα κριτήρια αυτά είναι ιδίως: 

• η συμβολή της υπό ένταξη μελέτης, έργου ή ενέργει¬ 
ας στην ανάδειξη της ενότητας του Δήμου, 

• η συμβολή τους στην εύρυθμη και αποτελεσματικό¬ 
τερη λειτουργία του Δήμου, 

• η εξασφάλιση ενός ελάχιστου κοινωνικών και τεχνι¬ 
κών υποδομών, 

• η δυνατότητα ωρίμανσης των έργων, 

• η προώθηση της διαδημοτικής συνεργασίας και γενι¬ 
κότερα ο σχεδιασμός των δράσεων σε ευρύτερες προ¬ 
γραμματικές ενότητες όπου είναι δυνατό. 

• προώθηση της απασχόλησης, καθώς και η καταπολέ¬ 
μηση του κοινωνικού αποκλεισμού. 

Άρθρο 6 

Διαδικασίες χρηματοδότησης 

• Μετά τη λήψη της απόφασης οριστικής ένταξης με¬ 
λέτης, έργου ή ενέργειας στο ΕΠΤΑ, οι πόροι για τη χρη¬ 
ματοδότησή του εγγράφονται στην αντίστοιχη Σ.Α.Ε.Π. 
σύμφωνα με τα οριζόμενα στην παρ. 5 εδ. α' του άρθρου 
13 του Ν. 2539/1997, για τα υποπρογράμματα 3, 4 και 5. 

• Παράλληλα ενημερώνονται οι αρμόδιες υπηρεσίες 
των υπουργείων Εθνικής Οικονομίας και Οικονομικών για 
τις αναγκαίες τροποποιήσεις του τακτικού προϋπολογι¬ 
σμού και του Προγράμματος Δημοσίων Επενδύσεων. 

• Πόροι του ΕΠΤΑ (άρθρο 13 παρ. 4 του Ν.2539/1997) 
ή μέρος αυτών που δεν έχουν εγγράφει στον προϋπολο¬ 
γισμό του Π.Δ.Ε. και αφορούν πιστώσεις έργων Ο.Τ.Α. τα 
οποία εντάσσονται στο ΕΠΤΑ, θα μεταφέρονται από τον 
Τακτικό Προϋπολογισμό ή λογαριασμό από τον οποίο 
προέρχονται στο Πρόγραμμα Δημοσίων Επενδύσεων. 

• Κατά παρέκκλιση, και μέχρι την οριστικοποίηση των 
Σ.Α.Ε.Π. όλων των περιφερειών, η Επιτροπή Παρακολού¬ 
θησης μπορεί να αποφασίσει την οριστική ένταξη μελέ¬ 
της, έργου ή ενέργειας των υποπρογραμμάτων 3, 4 και 5 
στο ΕΠΤΑ και τη χρηματοδότησή του σύμφωνα με τις 
ισχύουσες μέχριτην31.12.1997 διατάξεις. 

• Επίσης μπορεί να ενταχθούν στο ΕΠΤΑ και να χρημα¬ 
τοδοτηθούν με την παραπάνω κατ’ εξαίρεση διαδικασία 
μελέτες έργα, ή ενέργειες του άρθρου 2 της παρούσας 
που αποσκοπούν στην αντιμετώπιση εκτάκτων και επει- 
γουσών αναγκών των Ο.Τ.Α. 

Άρθρο 7 

Ισχύς της Απόφασης 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. Με τη δημοσίευση 
της παρούσας καταργείται η αριθ. 19797/5.6.1998 από¬ 
φαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 1999 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Δ3/47925 (2) 

Μερική τροποποίηση της εγκατάστασης και διαδρομής 
του Αγωγού Φυσικού Αερίου στο Νομαρχιακό Διαμέ¬ 
ρισμα Ξάνθης (Κλάδος Κομοτηνής) στη περιοχή του 
Δημοτικού Διαμερίσματος (πρώην Κοινότητας) Τοξο¬ 
τών του Δήμου Τοπείρου από τη θέση ΚΔ49ΖΑ έως 
ΚΔ49ΗΒ. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τα άρθρα 4του Ν. 1929/91 & 19του Ν. 2081/92 όπως 
τροποποιήθηκαν και συμπληρώθηκαν με το άρθρο 14 πα- 
ραγρ. 6του Ν. 2289/95. 

2. Το άρθρο 1 του Ν. 367/76. 

3. Το άρθρο 7 του Ν. 1769/88. 

4. Το Α.Ν. 261/68. 

5. Την υπ’αρίθμ. 108745/15.10.99 Κ.Υ.Α. Έγκρισης Πε¬ 
ριβαλλοντικών Όρων για το Τμήμα του Κλάδου Κομοτη¬ 
νής του Αγωγού Φυσικού Αερίου διαμέσου της Ζώνης 
Προστασίας του Νέστου ποταμού και 1000 μ. εκατέρω¬ 
θεν αυτής από το Ποντολίβαδο Καβάλας μέχρι τους Το¬ 
ξότες Ξάνθης. 

6. Την υπ’αριθμ. Δ3/16147/25.10.99 Απόφαση για την ε¬ 
γκατάσταση και διαδρομή του Τμήματος του Κλάδου Κο¬ 
μοτηνής του Αγωγού Φυσικού Αερίου στο Νομαρχιακό 
Διαμέρισμα Ξάνθης διαμέσου της Ζώνης Προστασίας του 
Νέστου ποταμού καθώς επίσης και Τμήματος 1000 μέ¬ 
τρων ανατολικά του ορίου αυτής στην περιοχή του Δημο¬ 
τικού Διαμερίσματος Τοξοτών του Δήμου Τοπείρου, από 
την θέση διασταύρωσης με τον Νέστο ποταμό 
(ΚΔ49Γ+490) έως τη θέση ΚΕ5Α+21 στην περιοχή Τζα- 
νετόλοφος (Κλάδος Κομοτηνής), (ΦΕΚ 1987/Β/8.11.99). 

7. Αιτιολογική έκθεση, αποφασίζουμε: 

α) Τροποποιούμε μερικώς την ανωτέρω υπ’αρίθμ. Δ3/ 
16147/25.10.99 Απόφαση περί εγκατάστασης και διαδρο¬ 
μής του αγωγού μεταφοράς και διοχέτευσης φυσικού α¬ 
ερίου στο Νομ. Διαμέρισμα Ξάνθης (Κλάδος Κομοτηνής) 
που δημοσιεύτηκε στην Εφημερίδα της Κυβερνήσεως 
(ΦΕΚ 1987/Β/8.11.99) και ορίζουμε την νέα διαδρομή και 
εγκατάσταση του Αγωγού Φυσικού Αερίου στο Νομαρ¬ 
χιακό Διαμέρισμα Ξάνθης (Κλάδος Κομοτηνής) στη πε¬ 
ριοχή του Δημοτικού Διαμερίσματος (πρώην Κοινότητας) 
Τοξοτών του Δήμου Τοπείρου σε έκταση συνολικού εμ- 
βαδού 5.597τμ. απάτη θέση ΚΔ49ΖΑέως ΚΔ49ΗΒ, όπως 
αυτή έχει προσδιορισθεί και απεικονίζεται σήμερα με συ¬ 
νεχή γραμμή κόκκινου χρώματος στα ακόλουθα συνημ¬ 
μένα στην παρούσα και υπό κλίμακα 1:1.000 κτηματολο- 
γικά διαγράμματα του Αγρ. Τοπογράφου Μηχανικού Λά¬ 
μπρου Κοτσώνη που συντάχθηκαν την 5.11.99 (φύλλα 2): 

Σχ. 5112-350-00-91 -34/Αναθ. 2/1.11.99 (φύλλο 3 από 3) 

Σχ. 5112-350-00-91 -35/Αναθ. 2/1.11.99 (φύλλο 3 από 3) 

β) Κατά τα λοιπά εφαρμόζονται οι διατάξεις της παρα¬ 
γράφου 6 του άρθρου 14 του Ν. 2289/95 (ΦΕΚ 27/Α/ 
8.2.95). 

γ) Από τη δημοσίευση της παρούσας απόφασης εγκα¬ 
τάστασης του παραπάνω αγωγού μπορεί να αρχίσει η 
ελεύθερη εκτέλεση του έργου αυτού και οποιαδήποτε 
εκκρεμοδικία δεν την αναστέλλει. 


δ) Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

-*- 

Αριθ. 15/Α/Φ19/ΟΙΚ. 110 (3) 

Τροποποίηση της Δ. 15/Α/Φ. 19/11136/1996 (ΦΕΚ 557/Β7 

10.7.1996) Υπουργικής Απόφασης «συμπλήρωση της 

Δ.15/Α/Φ.19/οικ. 2788/13.3.1996» (ΦΕΚ 174/Β7 

18.3.1996) Απόφασης «Μεταβίβαση στο Γενικό Γραμ¬ 
ματέα του Υπουργείου Ανάπτυξης του δικαιώματος 
υπογραφής "Με εντολή Υπουργού"». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του άρθρου 29 του Ν. 1558/1985 (ΦΕΚ137/Α') «Κυ¬ 
βέρνηση και Κυβερνητικά Όργανα» όπως τροποποιήθηκε 
με τις παραγρ. 4 και 8 του άρθρου 7 του Ν. 1943/1991 
(ΦΕΚ50/Α'). 

β. Τις παραγράφου 1 του άρθρου 8 του Ν. 2026/1992 
(ΦΕΚ 43/Α') «Ρύθμιση θεμάτων οργάνωσης και προσωπι¬ 
κού της Δημόσιας Διοίκησης και άλλες διατάξεις». 

γ. Του Π.Δ.381/1989 (ΦΕΚ 168/Α') «Οργανισμός του 
Υπουργείου Βιομηχανίας, Ενέργειας και Τεχνολογίας. 

δ. Του Π.Δ. 341/1990 (ΦΕΚ 135/Α) «Σύσταση Γενικών 
Δ/νσεων και Μονάδας Στρατηγικού Σχεδιασμού και Ανά- 
λυσις Πολιτικής στο Υπουργείο Βιομηχανίας, Ενέργειας 
και Τεχνολογίας». 

ε) Του Π.Δ. 92/1993 (ΦΕΚ38/Α') «Καθορισμός αρμοδιο¬ 
τήτων που διατηρούνται από τον Υπουργό Βιομηχανίας, 
Ενέργειας και Τεχνολογίας ...», όπως ισχύει. 

στ. Του Π.Δ.27/1996 (ΦΕΚ 19/Α') «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης. 

ζ. Του άρθρου 29Ατου Ν. 1558/1985 που προστέθηκε 
με το άρθρ. 27 του Ν. 2081/1992 (ΦΕΚ 154/Α') και αντικα- 
ταστάθηκε με το άρθρ.1 παρ. 2Α του Ν. 2469/97 (ΦΕΚ 
38/Α'). 

η. Της υπ’ αριθ. Δ. 15/Α/Φ. 19/οικ.2788/1996 (ΦΕΚ 174/Β7 

18.3.1996) Υπουργικής Απόφασης «Μεταβίβαση στο Γε¬ 
νικό Γραμματέα του Υπουργείου Ανάπτυξης του δικαιώ¬ 
ματος υπογραφής "Με εντολή Υπουργού"». 

θ. Της αριθ. Δ. 15/Α/Φ. 19/11136/1996 (ΦΕΚ.557/Β7 

10.7.1996) Υπουργικής Απόφασης «Συμπλήρωση της 
Δ. 15/Α/Φ 19/οικ.2788/13.3.1996 (ΦΕΚ 174/Β718.3.1996) 
Απόφασης «Μεταβίβαση στο Γενικό Γραμματέα του 
Υπουργείου Ανάπτυξης του δικαιώματος υπογραφής "Με 
εντολή Υπουργού"». 

2. Το γεγονός ότι με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού. 

3. Την ανάγκη τροποποίησης της αριθ. Δ15/Α/Φ. 19/ 
11136/1996 (ΦΕΚ 557/Β710.7.1996) υπουργικής απόφα¬ 
σης, αποφασίζουμε: 

Άρθρο 1 

Τροποποιούμε την υπ’ αριθ. Δ15/Α/Φ. 19/11136/1996 
(ΦΕΚ 557/Β/10.7.1996) Υπουργική Απόφαση και ορίζουμε 
ότι τα ερωτήματα προς τον Νομικό Σύμβουλο και το Νο¬ 
μικό Συμβούλιο του Κράτους υπογράφονται από τον Υ¬ 
πουργό Ανάπτυξης. 

Άρθρο 2 

Κατά τα λοιπά εξακολουθεί να ισχύει η παραπάνω αριθ. 


Δ15/Α/Φ. 19/11136/1996 (ΦΕΚ 557/Β710.7.1996) υπουρ¬ 
γική απόφαση. 

Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2000 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.βΐ.9 γ 
θ-ιτιείΙ: \λ/θ 5 ιτι 351 θγ @ Θί.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ -Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































